Mini Maus

Mikijeva trkačka avanturaDiznijeva žurkaDiznijevo čarobno ogledaloKraljevstvo srcaMikijeva epska avanturaDiznijev beskraj

### Animatori

Simon Ašton
Dejvid Benuti

### Sinhronizatori

Volt Dizni
Marjori Ralston
Marselita Garner
Telma Bordner
Rut Kliford
Džanet Valdo
Džek Vagner
Rusi Tejlor

## Informacije o liku

### Druga imena

Kraljica Mini
Princeza Mini

## Odnosi

### Prijatelji

Miki Maus
Paja Patak
Pata
Šilja
Pluton
Mića i Tića
Raja, Gaja i Vlaja
Čip i Dejl
Figaro
Maks
Baja MekPatak

### Neprijatelji

Daba
Ilija Jastreb
Mrki Mrgudić
Crna Mrlja
Braća Buldozi
Mortimer Maus

### Rođaci

Markus Maus (otac)
Gospođa Maus (majka)
Maršal Maus (deda)
Matilda Maus (baba)
Mortimer (ujak)
Mili i Milodi (sestričine)
Mendi Maus (sestra)

### Ljubimci

Fifi (pas)
Figaro (mačak)
Kleo (zlatna ribica)

**Mini Maus** je Diznijeva antropomorfna mišica, devojka Mikija Mausa i Patina najbolja prijateljica, koja se prvi put pojavila u crtanom filmu *Ludi avion*. U početnim crtanim filmovima glas joj je pozajmljivao Volt Dizni.

## Ličnost

Mini je Mikijeva devojka, koju većina prijatelja smatra jako intaligentnom. Ona ima jako razvijen majčinski instikt, što se vidi kada pazi o svojim sestričinama ili Mikijevim sestrićima (ili kako se fino odnosi prema životinjama). Ona vidi samo dobro u ljudima, zato je i mnogi smatraju najvoljenijim likom Senzacionalne šestorke.

Iako mnogi smatraju da je Mini pasivan lik, ona jako utiče na Mikijev život i jako se frustrira kada on odlazi u avanture. Međutim, Mini često pomaže Mikiju da pobedi neprijatelja, ma kakav on bio.

## Istorija pojavljivanja

### Kreacija

Volt Dizni i Ab Ejverks su 1928. godine kreirali Mikija kao zamenu za njihovog prethodnog popularnog lika Osvalda. Ali nisu mogli da ostave Mikija da se sam suočava sa nedaćama, zato su mu kreirali devojku. Njih dvoje su se prvi put pojavili u (ne tako uspešnom) crtanom filmu *Ludi avion*. Sledeći film u kome su se pojavili bio je *Galopirajući Gaučo*, u kome je Mini zaposlena kao plesačica kluba *Kantina Argentina*. Ona je plesala tango sa Mikijem, sve dok se nije pojavio bandit Daba, koji je oteo Mini i odveo je u svoju "jazbinu". Nakon što je Miki spasao Mini, u poslednjoj sceni, njih dvoje jašu ljubeći se.

Njih dvoje su se pojavili i u crtanom filmu *Parobrod Vili*, 18. novembra 1928. godine. Daba je prikazan kao kapetan parobroda, Miki kao posada, a Mini kao njihov jedini putnik. Ovaj film je bio uspešniji od prethodna dva, zato što je bio, ozvučen. Datum prikazivanja filma je uzet kao Mikijev i Minin zvanični rođendan.

### Kasnija pojavljivanja

Mini se pojavila u crtanom filmu *Ples u štali*, 30. decembra 1928. godine. Mini je u centru pažnje, jer se Miki i Daba bore kako bi privukli njenu pažnju. Obojica su je pozvali na ples, ali ona je odlučila da izabere Dabu i da na ples idu njegovim novim autom. Međutim, nakon što se Dabin auto raspao, Mini je na ples otišla Mikijevim konjskim kolima. Na plesu, Miki je tokom igre, izgazio Mini, što je nju navelo da za novog ples-partnera izabere Dabu. Nakon kratke borbe između Mikija i Dabe, Daba pobeđuje, a Miki ostaje da sedi na podu, odbačen.

Mini se kasnije pojavila i u crtanim filmovima *Vesela kuća*, *Kada mačke nema*, *Orač*, *Dete s karnevala*, *Mikijev Čo-Čo*, *Minin Ju Hu*itd.

Mini se pojavila i u serijama *Mikijeva radionica* i *Mikijeva fabrika*.

U većini ovih crtanih filmova Mini se pojavila kao sporedni lik, koja obično biva kidnapovana od strane negativca (najčešće je to Daba).

Tokom četrdesetih Mini je dobila kućnog ljubimca, Figara, mačka iz crtanog filma *Pinokio*.

Nakon velike pauze, Mini se pojavila u crtanom filmu *Mikijeva Božićna pesma*, u kojoj je "glumila" ženu Boba Kračita. Dvehiljaditih godina pojavila se u crtanim filmovima *Električni odmor* i *Uzmi konja!*.

## Glas

Volt Dizni je originalni Minin glas. Mardžoli Ralston, tušer Diznijevog studija, pozajmila je glas Mini u crtanom filmu iz 1929. godine. Od 1929. do 1939. godine, glas joj je pozajmljivala Marselita Garner. Od 1942. do 1954. godine, Mini je sinhronizovana od strane Rut Kliford. Sadanšnja Minina sinhronizatorka, od 1986. godine je Rusi Tejlor.

## Filmska pojavljivanja

### *Ko je smestio zeki Rodžeru*

Mini se pojavila na kraju filma *Ko je smestio zeki Rodžeru*, zajedno sa Mikijem i ostalim likovima iz Crtaćgrada, gde oni nagađaju šta je sudija Dum.

### *Mikijevo bilo jednom na Božić*

U crtanom filmu *Mikijevo bilo jednom na Božić*, Mini je Mikijeva radoholična devojka, koja iako puno radi u nemogućnosti je da plati skuep račune (i to krije od Mikija). Ona radi u ogromnoj fabrici koju drži Mortimer Maus. Ona planira da iskoristi svoj Božićni bonus, kako bi kupila Mikiju poklon, ali se ispostavilo da je bonus, voćni kolač. Ona je na kraju zamenila svoj vredan sat za futrolu za Mikijevu usnu harmoniku. Međutim, Miki je zamenio svoju usnu harmoniku za ogrlicu za Minin sat. Na kraju njih dvoje su shvatili da im je njihova uzajamna ljubav dovoljna.

Na kraju filma, Mini se pojavljuje zajedno sa ostalim likovima, pevajući poznate Božićne pesme.

### *Miki, Paja i Šilja: Tri musketara*

U crtanom filmu *Miki, Paja i Šilja: Tri musketara*, Mini je igrala ulogu francuske princezu, koja svakodnevno sanjari o svojoj pravoj ljubavi, Mikiju. Kapetan garde, Daba, pokušava da je se reši kako bi preuzeo vlast. Kako bi svoje planove sproveo u delo, on angažuje tri "nesposobna" (po njegovom mišljenju) musketara (Mikija, Paju i Šilju), kao princezine telohranitelje. Nakon niza događaja, spašavanja kidnapovane princeze i poražavanja Dabe, Mini i Miki završavaju zajedno i proglašavaju svoju ljubav.

### *Mikijevo bilo jednom za Božić*

U prvom segmentu filma *Mikijevo bilo jednom za Božić*, Mini i Pata su glavne suparnice na takmičenju u umetničkom klizanju. Mini započinje svoj performans, zajedno sa aligatorima iz crtanog filma *Fantazija*, i vrlo brzo je zadobila ovacije. Pata je postala ljubomorna i uskočila je na scenu zajedno sa nilskim konjicama iz filma *Fantazija*. Nakon izvedbi ogromnih skokova, Mini je pala, a Pata je potrčala da pomogne svojoj prijateljici. Nakon što su uvidele greške, Mini i Pata su izvodile svoju predstavu zajedno.

U poslednjem segmentu, Miki se naljutio na Plutona, koji je pobegao od kuće na Severni pol. Miki je javio Mini da je Pluton nestao, i Baja je kupio kompaniju za čišćenje snega, kako bi mogli on i ostali prijatelji da ga pronađu. Nakon što se Pluton vratio i prijatelji su ujedinjeni, svi zajedno su ušli u Mikijevu kuću i pevali su Božićne pesme.

## Pojavljivanja u serijama

### *Mikijeva fabrika*

U seriji *Mikijeva fabrika*, Mini se pojavila u sopstvenim segmentima i crtaćima. Ovde je prikazana kao Mikijeva zrela, intaligentna i dobra devojka. Ponekad se pojavljivala i u segmentima "Maestro Mini", gde je ona bila dirigent živim muzičkim instrumentima. U mnogim crtanim filmovima, Mini je uparena sa Patom, koja je suprotno od Mini, veoma pričljiva i brzopleta. U Mikijevim crtaćima, ona je obično glavna tema, jer se Miki trudi da je oduševi. Mnogi crtani filmovi u kojima se pojavljuje Mortimer Maus, se fokusiraju na nju.

### *Mikijev klub*

U *Mikijevom klubu*, Mini je zadužena za planiranje predstave i takođe je knjigovođa kluba. Ona je često prikazana, kako se dosađuje slušajući Belkine tračeve, slušajući Patine priče i tolerišući Mikijeve nestašluke. Miki je često zaslužna za spašavanje kluba iz raznih nevolja.

Mini se pojavila u crtanom filmu *Mikijev magični Božić: Zaglavljeni u Mikijevom klubu*. Mini je zajedno sa ostalim Diznijevim gostima zaglavljena u klubu, zbog mećave i Miki je odlučio da u klubu organizuju Božićnu zabavu.

Mini se pojavila i u *Mikijevom klubu zlikovaca* u kome je ona zabrinuta što se na Noć veštica okupio veliki broj zlikovaca (iako Miki nije zabrinut). Mini je bila u pravu i zlikovci su preuzeli vođstvo klubom. Mini je pokušala da natera lidera zlikovaca Džafara da napusti klub, ali nije uspela. Nakon što je Miki spasao dan, Mini i ostali su slavili u klubu.

### *Mikijeva igraonica*

Mini se pojavila u TV seriji za predškolsku decu, *Mikijevoj igraonici*. Mini je deo igraoničarske družine i Mikijeva devojka. Kao i u ostalim pojavljivanjima, Mini i ovde obožava da kuva, da održava baštu, peva i igra. Mini ima i svoj alter-ego Detektivka Mini, koja rešava misterije u igraonici i često je udružena sa Špijunkom Patom. Mini se pojavila i u odjavnoj seriji *Miki Mauskraz*.

#### *Minini crtaći*

Mini je glavni lik Dizni Junior seriji, *Minini crtaći*. Ovde su Mini i Pata otvorile prodavnicu raznih tipova mašni. Ovde su one udružene sa mačkom Figarom, Mininim nećakama Mili i Melodi i drugaricom Koko Loko.

### *Miki Maus*

Kao i ostali likovi Mikijeve družine i Mini se pojavila u animiranim serijama iz 2013. godine. Kao i u klasičnim Mikijevim crtaćima, Mini je i ovde njegova glavna pokretačka snaga. Kao i u ranijim crtanim filmovima, Mini je prikazana kao Patina najbolja prijateljica.

## Štampani materijal

U Mikijevim stripovima, Mini je igrala glavnu ulogu, slično kao u klasičnim crtaćima. U jednom stripu Flojda Gotfredsona rečeno je da pravo Minino ime, Minerva Maus.

### *Kraljevstvo srca*

Mini se pojavila u četvrtoj knjizi, gde ona zajedno sa Plutonom, pomaže Finu i Amandi da dođu do Tom Sojerovog ostrva.

## Video igrice

Mini se pojavila u mnogim igricama, zajedno sa Mikijem, i često je potrebno da je Miki spase. Mini se pojavila u igricama *Dvorac iluzija*, *Mikijeva Mauskapada*, *Diznijev univerzum*, *Kraljevstvo srca*, *Mikijeva epska avantura* i *Diznijev beskraj*.

U *Kraljevstvu srca*, Mini je kraljica Diznijevog sveta, a Miki je kralj. Kada je Miki nestao u prvom delu igrice, Mini je poslala Paju i Šilju da ga pronađu. Poslala je i Džiminija Cvrčka da im se pridruži.

## Diznijevi parkovi

Mini je stalni domaćin Diznijevih parkova kao što su Svet Volta Diznija, Diznilend, Euro Diznilend, Tokijo Diznilend itd. Ona je u osnovi treći lik koji se najčešće pojavljuje u Diznijevim parkovima, odmah posle Mikija i Vini Pua.

Mini je čest domaćin raznih parada, zabava i proslava, zajedno uz ostale članove senzacionalne, kao što su Miki, Pata, Paja, Šilja i Pluton.

Mini u Diznijevim parkovima često nosi svoju crvenu haljinu sa belim krugovima, kao i mašnu iste boje i šara i žute cipele.

## Zanimljivosti

* Kao i Mikijeve, i Minine uši uvek izgledaju isto u prostoru, ma kako bila okrenuta.
* Prema Mortimeru, Mini je njegova bivša devojka, koja ga je ostavila.
* Minina zvanočna sinhronizatorka, Rusi Tejlor, bila je udata za Mikijevog zvaničnog sinhronizatora, Vejna Alvina.

Kategorija:Kraljevstvo srca